**Pokyny k vyplneniu a odoslaniu elektronickej prihlášky**

1) Ak vypĺňate elektronickú prihlášku na počítači, ktorý je prístupný aj iným osobám, venujte zvýšenú pozornosť ochrane vašich osobných údajov (v závislosti od nastavenia prehliadača môžu byť napr. prihlasovacie mená, heslá a obsah formulárových polí odkladaný na disku). Údaje v informačnom systéme univerzity sú primerane zabezpečené a počas prenosu údajov sa používa bezpečnostný protokol SSL. Preto pri prihlasovaní sa na stránku elektronickej prihlášky budete prehliadačom upozornení na to, že pristupujete do zabezpečenej siete a MUSÍTE súhlasiť s ponúkaným certifikačným upozornením kliknutím na tlačidlo ANO/YES. Napr. v prehliadači Mozilla Firefox pri informácii o nedôveryhodnosti pripojenia kliknúť na odkaz "Rozumiem možným rizikám"; v prehliadači Internet Explorer pri informácii o výskyte problému s certifikátom zabezpečenia webovej lokality pokračovať kliknutím na odkaz "Pokračovať v používaní tejto webovej lokality (neodporúča sa)."

2) Zaregistrujte sa v systéme. Získate tým prihlasovacie meno (zhoduje sa s vaším rodným číslom - aby ste sa vyhli problémom pri jeho zadávaní, používajte numerickú klávesnicu) a heslo, pomocou ktorého budete môcť opätovne pristupovať do evidencie elektronickej prihlášky v informačnom systéme. Heslo si môžete zvoliť - musí mať minimálne 6 znakov, rozlišujú sa malé a veľké písmená a je vhodné, aby okrem písmen obsahovalo aj nejakú číslicu resp. nealfanumerický znak. Prihlasovacie meno a heslo uchovajte v tajnosti. Pri zadávaní údajov do formulára elektronickej prihlášky venujte náležitú pozornosť správnemu zadaniu Vašej e-mailovej adresy. Budete ju potrebovať pre prípadnú ďalšiu komunikáciu s pracovníkmi univerzity alebo v prípade zabudnutia hesla.

3) Vyplňte všetky údaje prihlášky. V prípade, že neviete vyplniť nejaký údaj ani na základe nápovedy k príslušnému políčku, pozrite pokyny na vyplňovanie prihlášky, alebo kontaktujte telefonicky alebo e-mailom študijné oddelenie príslušnej fakulty (ich telefónne čísla sú zverejnené aj na webových stránkach univerzity). Do formulára prihlášky sa môžete vrátiť a údaje modifikovať. Po každej zmene nezabudnite prihlášku uložiť.

4) Ak správne vyplníte celú prihlášku, stlačte tlačidlo **POTVRDIŤ**. Sprístupní sa vám tým možnosť vygenerovať finálnu tlačovú formu prihlášky. POZOR!!! Potvrdenú prihlášku už nie je možné modifikovať.

5) Kliknutím na tlačidlo "Zobraziť" sa Vám pripraví konečná podoba prihlášky. Použite ukážku pred tlačou a nastavte parametre tlače tak, aby každá strana prihlášky vošla na jeden hárok formátu A4. Prihlášku môžete tlačiť aj obojstranne.

6) Vytlačenú prihlášku PODPÍŠTE.

7) Podpísanú prihlášku odošlite poštou v stanovenom termíne.

Manuály ako pracovať s elektronickou prihláškou nájdete na stránke [AIS helpdesku](http://www.ucm.sk/sk/manualy-k-ais/). Pre el. prihlášku sú relevantné postupy č. 12, 13 a 14.